CELEX: 62007TA0320
Language: el
Date: 2011-11-23 00:00:00
Title: Υπόθεση T-320/07: Απόφαση του Γενικού Δικαστηρίου της 23ης Νοεμβρίου 2011 — Jones κ.λπ. κατά Επιτροπής [Συνθήκη ΕΚΑΧ — Προμήθεια άνθρακα προοριζόμενου για τη βιομηχανία παραγωγής ηλεκτρικής ενέργειας του Ηνωμένου Βασιλείου — Απόρριψη καταγγελίας περί δυσμενούς διακρίσεως ως προς τις τιμές αγοράς — Αρμοδιότητα της Επιτροπής για την εφαρμογή του άρθρου 4, στοιχείο β', ΑΧ μετά τη λήξη ισχύος της Συνθήκης ΕΚΑΧ, βάσει του κανονισμού (ΕΚ) 1/2003 — Εκτίμηση του κοινοτικού συμφέροντος — Υποχρεώσεις όσον αφορά την εξέταση καταγγελίας — Πρόδηλη πλάνη εκτιμήσεως]

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/10
            
         Απόφαση του Γενικού Δικαστηρίου της 23ης Νοεμβρίου 2011 — Jones κ.λπ. κατά Επιτροπής
   (Υπόθεση T-320/07) (1)
   
   (Συνθήκη ΕΚΑΧ - Προμήθεια άνθρακα προοριζόμενου για τη βιομηχανία παραγωγής ηλεκτρικής ενέργειας του Ηνωμένου Βασιλείου - Απόρριψη καταγγελίας περί δυσμενούς διακρίσεως ως προς τις τιμές αγοράς - Αρμοδιότητα της Επιτροπής για την εφαρμογή του άρθρου 4, στοιχείο β', ΑΧ μετά τη λήξη ισχύος της Συνθήκης ΕΚΑΧ, βάσει του κανονισμού (ΕΚ) 1/2003 - Εκτίμηση του κοινοτικού συμφέροντος - Υποχρεώσεις όσον αφορά την εξέταση καταγγελίας - Πρόδηλη πλάνη εκτιμήσεως)
   2012/C 13/18
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Daphne Jones (Neath, Ηνωμένο Βασίλειο)· Glen Jones (Neath)· και Fforch-Y-Garon Coal Co. Ltd (Neath) (εκπρόσωποι: D. Jeffreys και S. Llewellyn Jones, solicitors)
   
      Καθής: Ευρωπαϊκή Επιτροπή (εκπρόσωποι: V. Di Bucci και J. Samnadda)
   
      Παρεμβαίνοντες υπέρ της καθής: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς E. Jenkinson, στη συνέχεια C. Gibbs και V. Jackson και τέλος S. Hathaway, επικουρούμενοι από τον J. Flynn, QC)· E.ON UK plc (Coventry, Ηνωμένο Βασίλειο) (εκπρόσωπος: P. Lomas, solicitor), και International Power plc (Λονδίνο, Ηνωμένο Βασίλειο) (εκπρόσωποι: D. Anderson, QC, M. Chamberlain, barrister, S. Lister και D. Harrison, solicitors)
   
      Αντικείμενο
   
   Προσφυγή περί ακυρώσεως της αποφάσεως SG-Greffe (2007) D/203626 της Επιτροπής, της 18ης Ιουνίου 2007, περί εφαρμογής του άρθρου 7 του κανονισμού (ΕΚ) 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει των άρθρων 81 [ΕΚ] και 82 [ΕΚ] (ΕΕ L 123, σ. 18), με την οποία απορρίφθηκε η καταγγελία των προσφευγόντων περί παραβιάσεων της Συνθήκης ΕΚΑΧ (υπόθεση COMP/37.037-SWSMA).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Ευρωπαϊκή Επιτροπή φέρει, πλην των εξόδων της, τα έξοδα του Glen Jones και της Daphne Jones, καθώς και τα έξοδα της Fforch-Y-Garon Coal Co. Ltd.
            
         
               3)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, η E.ON UK plc και η International Power plc φέρουν έκαστος τα έξοδά του.
            
         
      (1)  ΕΕ C 247 της 20.10.2007.